বিগলনকারী চক্র
লাইটিক বা বিগলনকারী চক্র ভাইরাস প্রজননের দুটি চক্রের মধ্যে একটি (ব্যাকটেরিয়াল ভাইরাস বা ব্যাকটেরিয়াফেজ উল্লেখ করে)। অন্য চক্রটি হল লাইসোজেনিক চক্র। লাইটিক চক্রের মাধ্যমে সংক্রামিত কোষ এবং এর ঝিল্লি ধ্বংস হয়ে যায়। যেসব ব্যাকটেরিওফাজ শুধুমাত্র লাইটিক চক্র ব্যবহার করে তাদের ভিরুলেন্ট ফাজ বলা হয়। লাইটিক চক্রকে সাধারণত ব্যাকটেরিওফাজের "প্রজনন চক্র" হিসাবেও উল্লেখ করা হয়। লাইটিক চক্রে ভাইরাসের ডিএনএ ব্যাকটেরিয়া কোষের মধ্যে একটি পৃথক মুক্ত ভাসমান অণু হিসাবে বিদ্যমান থাকে এবং হোস্ট ব্যাকটেরিয়ার ডিএনএ থেকে পৃথকভাবে প্রতিলিপি তৈরি করে। অপরদিকে লাইসোজেনিক চক্রে ভাইরাসের ডিএনএ হোস্ট ডিএনএর মধ্যে অবস্থান করে। এটিই লাইটিক এবং লাইসোজেনিক (ব্যাকটেরিও)ফাজ চক্রের মধ্যে মূল পার্থক্য। উভয় ক্ষেত্রেই ভাইরাস/ফাজ হোস্ট ডিএনএ এর যন্ত্রপাতি ব্যবহার করে নিজের ডিএনএ এর প্রতিলিপি তৈরি করে।